钦定古今图书集成/明伦汇编/家范典/第007卷 > 《汉刘熙释名》 > 《杂记》
## 钦定古今图书集成/明伦汇编/家范典/第007卷 > 《汉刘熙释名》 > 《杂记》

男子附于王父则配，女子附于王母则不配。

〈陈注〉男子死而附祖者，其《祝辞》云：“以某妃配某氏。”是并祭王母也。未嫁之女，及嫁未三月而死，归葬女氏之党者，其附于祖母者，惟得祭祖母，不祭王父也。故云“附于王母则不配”，盖不言以某妃配某氏耳。有事于尊者可以及卑，有事于卑者不敢援尊也。